БАШҠОРТОСТАН РЕСПУБЛИКАҺЫ
ХӘЙБУЛЛА РАЙОНЫ МУНИЦИПАЛЬ РАЙОНЫ
ҮҘӘКЛӘШТЕРЕЛГӘН КИТАПХАНАЛАР СИСТЕМАҺЫ
МУНИЦИПАЛЬ АВТОНОМ УЧРЕЖДЕНИЕҺЫ
[bookmark: _Hlk227041884]МӘМБӘТ АУЫЛЫ МОДЕЛЛЕ КИТАПХАНАҺЫ

[bookmark: _Hlk227041846]Рәсәй халыҡтары берҙәмлеге йылына һәм Башҡортостан Республикаһында Ҙур һәм татыу ғаилә йылына арналған Хәйбулла районы Үҙәкләштерелгән китапханалар системаһы араһында  «Китапхана – милли мираҫты һаҡлаусы» имиджлы саралар конкурсы  [image: ]                                [image: ]

[bookmark: _Hlk227041909]«Дала елдәрендә рух берлеге»
театрлаштырылған тамаша
                                                 (Сценарий)     
[image: ]
                                                                         
                                                                         Төҙөүсе: Каипова Вилена Дан ҡыҙы
                                  Мәмбәт ауылы - 2026 йыл
Сәхнә. Ҡурай көйө.
 Беренсе алып барыусы:
Хәйерле көн, хөрмәтле ауылдаштар һәм ҡунаҡтар!
 Икенсе алып барыусы:
Беҙҙең Ватан шундай матур,
Ҡояштай балҡып тора.
Тауҙары зәңгәр болоттай
Күктәргә ҡалҡып тора.
 Беренсе алып барыусы:
Тыуған илем- шатлыҡ иле,
Беҙҙә халыҡ дуҫ йәшәй.
Бөтә милләт халыҡтарын
Туған итте ҙур Рәсәй. 
 Икенсе алып барыусы:
Беҙ күп милләтле илдә –  бөйөк Рәсәйҙә йәшәйбеҙ. Беҙҙең  илебеҙ быуаттар буйы халыҡтар дуҫлығы һәм татыулығы менән көслө.  2026 йыл Рәсәй халыҡтары берҙәмлеге йылы тип иғлан ителде.
[bookmark: _Hlk227045174] Халыҡтар берҙәмлеге йылы — төрлө милләт вәкилдәренең берләшеүе, бер үк тарих, бер үк Ватан кешеләре булыуыбыҙҙы тойоу һәм ғорурланыу, үҙ-ара аңлашыусанлыҡ, шәфҡәтлелек, изгелек кеүек төшөнсәләрҙе бойомға ашырыу өсөн тағы ла бер сәбәп ул.
Беренсе алып барыусы:
[bookmark: _Hlk226382745]2026 йылды Башҡортостан Республикаһында Ҙур һәм татыу ғаилә йылы тип иғлан итеү – ғаилә ҡиммәттәрен нығытыуға, йәмғиәттең гармониялы үҫеше өсөн шарттар тыуҙырыуға тағы ла бер мөмкинлек ул. Тематик йылдың төп маҡсаты – ғаиләнең, ҙур һәм татыу, күп балалы һәм күп быуынлы ғаиләләрҙең абруйын күтәреү. Илебеҙҙең көсө - халҡында, татыу ғаиләләрендә. 
Икенсе алып барыусы:
 2026 йылда Хәйбулла районы Үҙәкләштерелгән китапханалар системаһы араһында  «Китапхана – милли мираҫты һаҡлаусы» имиджлы саралар конкурсында  Мәмбәт ауылы моделлы китапханаһы ла  ҡатнашып һеҙҙең ҡарамаҡҡа «Дала елдәрендә рух берлеге» исемле театрлаштырылған тамаша тәҡдим итә.
 Беренсе  алып барыусы:
[bookmark: _Hlk227042208][bookmark: _GoBack]Рәсәй халыҡтары берҙәмлеге йылына китапханала  «Рәсәй-күп милләтле ғаилә» китап күргәҙмәһе ойошторолдо. Бөгөн беҙ бихисап халыҡтарҙы һәм мәҙәниәттәрҙе берләштергән уникаль мираҫы булған илдә йәшәүебеҙ менән бәхетле. 
[bookmark: _Hlk227042228]Икенсе алып барыусы: Башҡортостан Республикаһында Ҙур һәм татыу ғаилә йылына арналған «Ғаилә- тормош нигеҙе» китап күргәҙмәһендә ғаиләнең йәмғиәттәге роле, ғаилә ҡанундарын, айырыуса бала күңеле, өлкәндәрҙең бала менән мөғәләмәһе, бала һәм ата-әсә араһында һаҡланырға тейешле йылылыҡ һәм бер-береңә ихтирам, тәрбиә һәм әхлаҡ нормалары тураһында, йәш ғаиләгә нәсихәттәр, кәңәштәр биргән китаптар урын алған.
Беренсе алып барыусы: Һүҙ Мәмбәт ауылы дөйөм биреү мәктәбенен китапханасыһы Солтанова Вәсимә Рәфҡәт ҡыҙына бирелә. (Презентацияла китап күргәҙмәләре)
(Ике китап менән таныштыра - «Дуҫлыҡ менән көслөбөҙ», «Арғымаҡ». М.Бураҡаева)( 5 минут )
 Икенсе алып барыусы: Рәхмәт Вәсимә Рәфҡәт ҡыҙы. 
 Хәҙер уҡыусылар «Дала елдәрендә рух берлеге» исемле буклеттар тарата.
( Балалар буклеттар тарата башлай)
Ауылыбыҙ матур уңған, татыу, өлгөлө ғаиләләр менән бай. Ауылыбыҙҙың оҫтабикәһе Нәфиә Ҡәйепова бәйләүгә, сигеү-тегеүгә ифрат маһир гүзәл заттарҙың береһе. Уның теккән күлдәк-камзулдары, япмалары, бәйләгән әйберҙәре, милли күлдәктәре, нағышланған ҡашмау-түшелдеректәре, милли кейемдәрҙәге ҡурсаҡтары – һәр береһенә күңел йылыһы, күҙ нуры һалынған. Ул үҙенең яратҡан шөғөлө өсөн дә һәр саҡ ваҡыт таба.  Һүҙҙе Нәфиә Шәйәхмәт ҡыҙына бирәбеҙ. Рәхим итегеҙ! (Күргәҙмә ҡул эштәре менән таныштыра. Фотолар күргәҙмәһе артҡы фонда стенд эшләнгән. Презентация бара. (5 минут).
  Икенсе  алып барыусы: Рәхмәт, Нәфиә Шәйәхмәт ҡыҙы! Һеҙгә алдағы эштәрегеҙҙә уныштар теләйбеҙ!
 1.Тамашанын башынан аҙағына тиклем һәр бер күренеш, ваҡиғаға презентацияла слайдтар ,видео таҫмалар бер папкаға әҙерләнелә.
2. Тамашанын башынан аҙағына тиклем фон шиғырҙарға,ҡатнашыусыларҙын сығыуҙарына әҙерләнелә.Йыр , бейеү,фон көйҙәре папкаға номерация менән ҡуйыла.

Беренсе күренеш
 «Нурлы баласаҡ» бейеүе
 Нәйлә Сәхи ҡыҙы:  Әй, ниндәй бәхет  урамда уйнап йөрөгән балаларҙын  шат көлөү тауыштары! Был тауыштарҙа ауылыбыҙҙың киләсәге яңғырай кеүек. Ауылыбыҙҙын киләсәге үҙебеҙҙен ҡулда бит, ишле ғаиләләрҙә, уңған ир-егеттәр, ҡатын-ҡыҙҙар ҡулында,  гөрләп торған мәктәбебеҙҙә. 
 Эй, яратам мин ауылда йəшəргə!   
Ошо Мәмбәт ауылына килен булып төшөп  40 йыл йәшәйем.  Мәмбәт егете Риф менән татыу 37 йыл йәшәнек. Ике ҡыҙ үҫтерҙек.
Ауыҙ тултырып əйтəм: «Мин – ауыл ҡатын-ҡыҙы!». Яҙын-йəйен иртə таң менəн аяҡ өҫтөндəмен.  Иртән ишекте киң асып «Бисмилла»мды əйтеп, тышҡа аҙым яһайым да туҡтап ҡалам.Офоҡ алһыулана ғына башлаған əле. Туғайҙағы ҡоштарҙың бер-береһен уҙҙырып һайрағандарын бер тына тыңлап торам. Күнəктəремде сылтыратмаҫҡа тырышып һарай яғына китəм. Хəҙер бер баштан һыйырҙарҙы һауырға тотонам. Эй, аҡыллы һыйырҙарым, күҙ генə теймəһен! Үҙҙəре тыныс, үҙҙəре һөтлө. Тулған күнəктəрҙе аласыҡҡа алып барып ҡалдырып торам. Бесəйгə лə өлөш сыға.
 Мин шәп-шәп атлап һыйыр ҡыуырға китәм. Ана күршеләрҙең дә ҡапҡалары асылып һыйырҙар теҙелеп сыға башланылар. Осраған ауылдаштар менән хәл-әүәлдәрен һорашып ҡайтып та етәм.
 Бөтмəҫ- төкəнмəҫ эштəр менəн көнөбөҙ башланып та китте...
Ауыл эштəрен һанап бөтөрлөк түгел. Ни тиклем эш күп булһа ла ауылдағы тормошомдо бир нəмəгə лə алмаштырмайым. Эш араһында ялға ваҡытын табабыҙ беҙ. Балаларыбыҙ эш белеп үҫə. Ҡулыбыҙ эш белгəс уңайлыҡтар ҙа эшлəнгəн өйөбөҙҙə. Ишек алды гөрләп тора. Сөнки бар нəмə тик һинеке генə. Баҡсанан нимə телəйһең шуны йолҡоп алаһың, нимə генə үҫмəй унда! Һарайҙа йомортҡалар тəгəрəп ята. Йыйырға ғына ваҡыт еткер.Аҙаҡҡы осор һатыу эшенə лə оҫтарып киттек, беҙ, ауыл ҡатын –ҡыҙҙары. Тəүҙəрəк хаҡ һорай белмəй бушлай тоттороп ебəргəн саҡтар ҙа булды. Хәҙер беҙҙең Айгөлөбеҙ бар.  Хәҙер инде һатыуға тауарыңды еткер генә!
Ҡыш беҙгə əҙерəк ял тəтей. Һыйырҙар һыуалғас «отпуск» башлана. Ойоҡ –бейəлəй бəйлəп, ашарға бешереп күберəк өйҙə ултырабыҙ.
Һай-й-й, ауылдағы тормош, ауыр ҙа, татлы ла. Ни тиһәң дә үҙең һайлап алған яҙмыш. Саф һауалы, саф һыулы яҙмыш...
 Мин  Мәмбәт урта мәктәбендә   35 йыл математика уҡытыусыһы булып эшләп хаҡлы ялға сыҡтым. Был минең өсөн оло бәхет. Китапханасы бик үтенеп һорағас бына уға әҙерәк ял бирәйем тип китапханаға эшкә сыҡтым. Һәм был  эшкә хайран ҡалдым. Китапханасылар һеҙҙен эшегез үҙе бер матур китап икән. 

 Балалар (инә):  Һаумыһығыҙ! Нәйлә Сәхеевна беҙгә уҡытыусы апай  Рәсәйҙен берҙәмлек йылына һәм Башҡортостандың ҙур һәм татыу йылына бәйләп  Рәсәйҙең төрлө милләт шағирҙары һәм яҙыусыларының   китаптарын алып уҡып килергә ҡушты.

 Нәйлә Сәхи ҡыҙы: Фируза мин һинә рус шағиры Александр Пушкиндын  башҡорт теленә тәржемә ителгән китабын бирәйем

 Фируза: Рәхмәт. Беҙ класыбыҙ менән  шиғырҙарҙы  бүлешеп алырбыҙ.

 Нәйлә Сәхи ҡыҙы:  Зайтүнгөл, һиңә Башҡортостандын халыҡ шағиры яҡташыбыҙ Ҡәҙим Аралбайҙын  Һайланма әҫәрҙәр”китабын бирәм.   Быйыл һеҙ бөтәгеҙ ҙә беләһегеҙ Ҡәҙим Аралбайға  85 йәш тула, шул айҡанлы Башҡортостанда шағирҙын ижадына арналған саралар үтә.

 Зәйтүнгөл: Рәхмәт.
 
Нәйлә Сәхи ҡыҙы: 
[bookmark: _Hlk227043147][bookmark: _Hlk227043247][bookmark: _Hlk227043277]   Ислам һиңә Рәсәйҙең Себер һәм Алыҫ Төньяҡ халыҡтары фольклоры китабын бирәм. Китапта  аҙ һанлы  төньяҡ халыҡтарының ауыҙ-тел ижады әҫәрҙәре, донъяға ҡарашын сағылдырған легендалар һәм тарихи  риүәйәттәр, эпостар, хайуандар тураһында әкиәттәр, көндәлек көнкүреш  сағылдырылған. 

[bookmark: p961789551503]Айзиләгә  инде  йәш патриоттарҙың рус телендәге «Моя Россия» китабын бирәм.
 Балалар һаубулашып сығалар.
Нәйлә Сәхи ҡыҙы: Миңә әҙәби китаптар иленә килеп инеү  бер мөғжизәле донъяға инеү кеүек булды.
Бына мин дә  Ҡәҙим Аралбайҙың ижадына арналған  «Рух яҙыуы» шиғри-телевизион  конкурста ҡатнашырға  тип «Әсәйҙең сәй япраҡтары» исемле шиғырын ятлап  та алдым.  Һеҙгә һөйләйем әле.

 Төргәктәрҙән килеп сыҡты
 Әсәйҙең сәй япраҡтары:
 Мәғрүр Мәмбәт тауҙарының
 Таналыҡ туғайҙарының
 Тәме, һуты, тупраҡтары...
Мәтрүшкә, еләк, ҡарағат, 
Әлморон, энәле, балан...
Тағы күпме шифаларҙы
 Беҙгә тип төрөп һалған!

Нисәмә йыл үткәндә лә
Беҙҙе иң аптыратҡаны:
Һаман да хуш еҫен бөркә
 Әсәйҙең сәй япраҡтары.
 Күҙҙәрҙең нурын һирпә,
Ҡулдары йылыһын һаҡлай,
Хәтерләтә һыу сафлығын,
 Еребеҙҙең һау саҡтарын
Әсәйҙең сәй япраҡтары...

Әсәй әллә тылсым менән
 Төргәккә йән өргән микән,
Бөтә төҫө-еҫе менән
Ерҙең үҙен төргән микән?

 Үлән телен белде микән?
Һаман да китә иҫтәрем...
Һаҡлай алһам икән мин дә
 Тыуған яҡтың төҫ-еҫтәрен... 
  Бына шиғыр һөйләп онотоп торам әле Сафия апай «Ағиҙел» журналын һорағайны, алып барып ҡына киләйем әле.( Сыға )
               Икенсе күренеш.
Музыка.  Фируза сыға.
Фируза:  Ҡулдарымда - Александр Сергеевич Пушкиндың китабы. Пушкин - Рәсәйҙең бөйөк ғорурлығы!
 О, һин Пушкин! Бөйөк Пушкин!
 Ниндәй хөрмәт, һиңә өндәшеү!
 Нисә йылдар, нисә быуын Һине уҡый,
 Кемдәр тағын Һиңә тиңләшер?

  Юҡтыр, бөйөктәр күп булһа ла
 Һәр милләттә, һәр бер халыҡта.
 Йөҙ йылға бер һиндәй тыуа,
 Әҫәрҙәрең-һәйкәл,беҙҙең быуатҡа. 
Был шиғыр юлдарын беҙҙен укытыусыбыҙ Клара Нуритдин ҡыҙы  Пушкинға  арнап яҙған.
Бөйөк рус рәссамының ҡәләме аҫтында донъя әҙәбиәтенең ысын алтынына әйләнгән бөйөк әҫәрҙәр барлыҡҡа килгән..  Пушкиндың тәбиғәт хаҡындағы шиғырҙары минә бик оҡшаны. Мин  шиғырҙарҙа бөтә миҙгелдәрҙең матурлығын күрҙем. 
Музыка. Икенсе ҡыҙ сыға. 
Илүзә: Пушкиндың яратҡан баласаҡ тәрбиәсеһе Арина Радионовнаға арналған шиғырын уҡығанда мин уны тере кеүек итеп күҙ алдыма килтереп яраттым. Шағир бик йылы итеп үҙ өләсәһенә өндәшкән кеүек уны ихтирам менән иҫкә алыр булған һәр саҡ.
 Йән дуҫҡайым ауыр көндәремдең,
Күгәрсенем ҡартлыҡ көнөңдә.
Күптән мине янғыҙ көтәһеңдер,
Ҡарағайлы урман өйөндә. 

 Тәҙрә төптәрендә, һаҡ торғандай, 
Күҙ алмайһың килер юлымдан.
Энәләрең йыш-йыш туҡталғандай
Ярғыланып бөткән ҡулыңда......
Музыка, өсөнсө ҡыҙ сыға.
Рәмилә: 
Өләсәйе шағирға халыҡ йырҙарын йырлай, боронғо әкиәттәрҙе һөйләй. Ошо серле әкиәт доңъяһы «Диңгеҙ бөгәлендә йәшел имән» шиғырында һүрәтләнә.
Дингеҙ бөгәлендә йәшел имән,
Алтын сынйыр уны уратҡан.
 Шул сынйырға баҫып, көнөн-төнөн
 Урап йөрөй ғалим мыяуҡай,
 Уңға китһә - мырлай-мырлай йырлай,
Әкиәттәр һөйләй һул яҡта.
 Унда хәтәр: унда шүрәлеләр,
Һыу ҡыҙҙары бәүелә ботаҡта....
  Фируза: Ҡайһы бер  шиғырҙарында беҙ инде Пушкиндың үҙенең тормошон тоябыҙ.
 Музыка. Пушкин сыға.
Фәнзил ( Пушкин):
 Минең хаҡта хәбәр бөтә
 Бөйөк Рәсәйҙе айҡар,
 Ундағы һәр тере тел 
 Мине ҡабатлар...
Илүзә:
Пушкин дәүере булды
Шағирҙарға маяҡ.
 Яңы дәүер, үҫеш һәм көрәш
 Быуаттарға, Шағир, алда атланың
 Пушкин һүҙе-һәр заманға
Булыр ауаздаш!

 Рәмилә:
Уҡый Һине, шағир, кесеһе лә
 Олоһо ла ярата уҡырға.
 Әҫәрҙәрең һинең кешелеккә
 Һәйкәл булыр килер быуынға!
Фируза:
 Йыл һайын Рәсәйҙә барлыҡ уҡыусылар   Александр Пушкиндың ижадына арналған Пушкин балдарында ҡатнашалар. Был ваҡиға 19 быуаттың,  Пушкиндың  ижад донъяһын уратып алған тирә- яҡ  мөхитте тойоу  мөмкинлеге бирә беҙгә.
Музыка. Ике егет сыға. Өс пар. Вальс.Полонез.
            Өсөнсө күренеш
«Рәсәйҙең Себер һәм Алыҫ Төньяҡ халыҡтары фольклоры»
Ҡыҙҙар бейеүе: «Весеннее сказание о вороньем дне»
 Сәхнәгә Ислам сыға ҡош булып осоп.
 Василя апай сыға.
 Малай:
Ҡартәсәй, ниңә  Себер төньяҡ халыҡтары ҡарғаны  изге ҡош, тип һанайҙар икән.
 Вәсилә:
Төнъяҡ ерле халыҡтары  легендаһы ҡарғаны яҙ һәм  йәшәү (тормош) килтеүсе ҡош тип ҡабул итәләр. Улар өсөн йыл башы – яҙ, тәбиғәт беренсе ҡош ҡарға  ҡысҡырыуынан уянып киткән ваҡыт. Ҡарға-Төньяҡҡа осоусы беренсе ҡош. Ул оя ҡора башлай һәм көслө итеп ҡысҡыра, яҙҙы саҡыра һәм тәбиғәтте уята. Төньяҡ халыҡтарының ышаныуы буйынса ҡарға  әсәләр һәм сабыйҙарҙың ҡурсалаусыһы, тип һанала.
Был көндө ҡатындар балалар сәңгелдәктәренән мүктәрҙе алып, яңыларына алмаштыралар. Ҡулланылған мүкте ауыл ситендәге бер урынға ҡамыш аҫтына сығарғандар. Ҡарға көньяҡтан осоп килгәс, йылы мүккә ултыра һәм аяғын йылыта, тип иҫәпләнгән. Ҡош күргән мүкте сабый аҫтына бишеккә һалғандар.
[bookmark: _Hlk224459677]Төньяҡ Сосьва йылғаһында яҙылған ҡарға йырында: "Минең килеүем менән бәләкәй ҡыҙҙар, бәләкәй малайҙар тыуһын! Сәңгелдәктән алынған мүктәргә мин ултырырмын. Туңған ҡулдарын йылытам, туңған аяҡтарын йылытам. Оҙон ғүмерле ҡыҙҙар тыуһын, оҙон ғүмерле малайҙар тыуһын!»
2013 йылдан Юграла был байрам рәсми рәүештә үткәрелә. Йола буйынса, Ҡарға  көнөндә ханттар һәм мансиҙар изге урындарҙа утта аҙыҡ әҙерләй, рухтарға доға ҡыла, ҡайынға баш эйә. Ҡайынға төрлө төҫтәге тәңкәләр, ҡурсаҡтар һәм бубликтар бәйләгәндәр. 
Ҡоштарҙың ҡысҡырыуына оҡшатып, байрамда ҡатнашыусылар бөтәһен дә дөйөм табынға саҡыра. Өҫтәлгә мотлаҡ  ит һурпаһы бирелә. Байрамдан һуң 7 төрлө ярыш  һәм бейеүҙәр ойошторола. 
[bookmark: _Hlk224362933][bookmark: _Hlk227043323] Ислам: Мин, ҡәртәсәй, Рәсәйҙең төньяғы халыҡтарының болансылыҡ, балыҡсылыҡ һәм һунарсылыҡ традицион шөғөлдәре тураһында китаптан уҡып белдем. Миңә бигрәк тә болансылыҡ шөгөле оҡшаны.
Василә:   Болансылыҡ Төньяҡ халыҡтарының борон-борондан килгән һәм бөгөнгө көндәлә дауам иткан төп шөғөлө. Болан Төньяҡ халыҡтары өсөн-транспорт, торлаҡ, кейем, ризыҡ һәм килем.  Хәҙерге заманда болансылар фермерлыҡ менән шөғөлләнеүен дауам итә, әммә уларҙың эшмәкәрлеге төньяҡ төбәктәрҙең традицион йәшәү рәүеше, мәҙәни үҙенсәлектәре тығыҙ бәйле. Болан улар өсөн - уң ҡул булһа, эт - һул ҡулы, ярҙамсыһы.
Болансыларҙын татыу ғаиләләрендә балалар бәләкәйҙән үк ҡырыҫ тәбиғәт шарттарында йәшәргә яраҡлашалар, эшкә өйрәтеп үҫәләр. Малайҙар атайҙарына болан көтөүлегендә ярҙам итһәләр ,ҡыҙҙар әсәйҙәренән йорт, ҡул эштәренә, шулай уҡ болан тиреһен эшкәртеп кейем тегергә өйрәнәләр, емештәр йыялар.
 Төньяҡ халыҡтары, болансылар күсмә тормош алып бара.  Сөнки тундрала үҫемлектәрҙең аҙ булыуы сәбәбле, улар бер урында ғына боландарҙы көтә алмайҙар, шуға ла болансылар ғаиләләре күсмә тормош алып барырға мәжбүр. Улар болан көтөүҙәре менән ҡуласа буйынса күсеп йөрөйҙәр. Ҡышҡы сатлама һыуыҡтарҙа болансылар бер урында  айлап туҡтап ҡышты үткәрәләр, был күҙ асҡыһыҙ бурандарға бәйле, ә йәй көндәре 3-4 көн һайын күсәләр, төнгө ваҡытта күсәләр, сөнки көндөҙ серәкәйҙәр яфалай. Йәй көнө көтөүҙе бер урында өс көндән артыҡ көтөргә ярамай, сөнки малдар үләндең тамырын ашап бөтә һәм икенсе йыл был ерҙә үлән үҫмәйәсәк.
  Ислам: Ҡартәсәй, улар нисек һәм нимә менән күсеп йөрөйҙәр?
Ҡартәсәй: Болансылар бөтә әйберҙәрен нарт саналарға болан егеп алып йөрөйҙәр. Йылына 100 тапҡырҙан ашыу  туҡтап торлаҡ ҡоралар.
 Ислам: Ҡартәсәй, беләм-беләм, уҡыным.
Ҡартәсәй: Уларҙын торлағы чум тип атала. Бер-береһенә  25-50 яҡын ағастарҙы беркетеп, болан тиреһе менән ҡаплап эшләнгән. Уртала усаҡ-мейес. Төньяҡ халыҡтары утҡа табыналар. Утты яман көстәрҙән һаҡлай тип ышаналар. Сәләм биргәндә бер-береһенә «Һеҙҙең өйөгөҙҙә ут һүнмәһен!» - тип сәләмләйҙәр. Ысын мәғәнәһендә Себер халыҡтарында ҡатын-ҡыҙҙар өйҙөн йылыһын һаҡлаусы булып тора.
 Ҡырыҫ Төньяҡ Себер тәбиғәте кешеләрҙе сыныҡтыра, уларҙы батыр, көслө, ярҙамсыл итеп тәрбиәләй. Борон-борондан килгән һәм беҙҙең быуаттала шулай булып ҡала.  Һин дә шулай көслө булып үҫ ,балам!
 Ҡыҙҙар бейеүе «Танец северных народов»
   Айзилә: Малайҙар, әйҙәгеҙ беҙҙен менән уйнарға!
 Төньяҡ халыҡтары  уйындары  аша һеҙҙең етеҙлек, көсөгөҙҙе,батырлыҡ  сифаттарын һынап ҡарайыҡ.
 Зәйтүнгөл: Малайҙар, беренсе һынау - нарталар  аша һикереү.
  Ләйсән. Малайҙар, саналарҙы теҙәбеҙ!
(Малайҙар саналар алып сығып теҙәләр)
  Зәйтүнгөл:  Малайҙар, иң тәүҙә нарталар  аша бер яҡҡа һикереп сығабыҙ. Һикергән ваҡытта аяҡтар бер береһенә төкөмәҫкә тейеш. Һикереп сыҡҡас, 5 секунттан һуң кире һикереп сығабыҙ. Кемдә кем тиҙерәк ваҡытта һикереп сыға - шул кеше еңеүсе. Ислам беренсе булып һикерә, Вилдан әҙерләнә. Башланыҡ!
 Ләйсән: Малайҙар, саналарҙы алып сығабыҙ!
(Малайҙар саналарҙы алып сығып кире инәләр)
 Айзилә:  Икенсе ярышыбыҙ, һеҙҙең көсөгөҙҙе һынап ҡарайбыҙ.
( Кейеҙ йәйәләр Зәйтүнгөл менән Ләйсән),  Вилдан таҡта алып сығып һала. Айзилә ҡулына таяҡ ала.)
  Айзилә: Хәҙер инде мине тынлағыҙ.  Ике малай ултырып, аяҡтарығыҙҙы таҡтаға терәйбеҙ.  Таяҡты бер ҡулығыҙҙы өҫтән, икенсе ҡулығыҙҙы аҫтан тотабыҙ. Һәм команда буйынса көрәшә башлайбыҙ. Кемдә кем ҡулын ысҡындырһа - еңелә, ә ҡаршы көрәшсене үҙ яғына алып ташлаһа, шул енеүсе. Алмас менән Динислам көс һынаша. Инсаф менән Айса әҙерләнә. Әҙерһегеҙме? Башланыҡ! Афариндар!
  Вилдан: Малайҙар, әйҙәгеҙ, ҡыҙҙарға үҙебеҙҙен һыбайлылар  бейеүен бейеп күрһәтәйек!
Малайҙар  бейеп сығалар. Ҡыҙҙар арттарынан боландар булып бейеп сығып китәләр.
                                                Дүртенсе  күренеш       
  Йыр «Башҡортостан егеттәре»
 Сәхнәгә һалдат сыға. Артҡы планда өй. Урындыҡ. Өс бала  уйнап, ҡатын сабый тотоп ултыра.
 ӘхтәмӘнүәр улы:
Мин тиҙҙән еңеп ҡайтырмын
Алһыу таң атҡан саҡта.
Теҙләнермен үҙ тупһамда,
Бер кемде лә уятмам.

Тынлыҡтан ҡолағым шаулар,
Ҡурҡырмын аяҙ күктән.
Бирер тыныслыҡ тойғоһон,
Мине һағынып көткән.

Үҙем менән ҡуша ҡайтыр,
Утлы көндәр ғазабы.
Яуҙашымдың ыңғырашып
Бәхилләшкән ауазы.

Дошман шайтанын быуырмын,
Фәрештә булып ҡайтмам.
Күкрәк һуҡмам, дан һорамам,
Йәм эҙләрмен тормоштан.

Ҡотом булмаҫ - алып ҡалыр,
Унда осҡан тимер ҡош.
Тамуҡ үтеп ер һаҡларға
Әмер биргәндер яҙмыш.

Илем алдында бурысым,
Үтәлгән булыр мең ҡат.
Минең үткән утлы юлды
Улым үтмәһен ҡабат!

Алла бирһә, мин ҡайтырмын,
Алһыу таң атҡан саҡта.
Минең ҡайтыуымды һорап
Рәхмәт доға ҡылғанға. (Роза Рәсембәтова.) ( Сыға)
Ике малай шиғыр. (Алмас менән Динислам)
 Динислам.
Атайыбыҙ МХО-ға китте,
 Ил именлеге яҡлай.
 Беҙҙең тыныслыҫыбыҙҙы
 Дошмандарҙан ул яҡлай.

Оҙатҡанда атай беҙгә
 Ҙур ышаныс күрһәтте,
Ҡыҫып ҡосаҡлап һөйҙө лә
 Ошодай һүҙҙәр әйтте:
Алмас.
-Әсәйеңә булығыҙ ярҙамсы,
Ауыр сағында  -терәк.
 Һеңлеләренде ташламағыҙ,
 Уларға һеҙ бик кәрәк.

Изге аманатым, улдарым, 
Онота күрмәгеҙ бер ҙә,
 Мин ҡайтҡансы булаһығыҙ бит
Ярҙамсы  ир-ат өйҙә.
Динислам.
 Атайыбыҙҙың һүҙен тотабыҙ,
 Йортта беҙ хужа хәҙер.
 Һенлеләребеҙҙе көн буйы
 Ҡарап торорға әҙер!

Урамда ҡарҙы көрәйбеҙ,
 Алып бәләкәй көрәк.
 Аҡбайға ла ваҡытында
 Ашарға бирер кәрәк.
Алмас.
 Ир-ат булғас иламайбыҙ,
 Ҡыйын булһа ла ҡай саҡ
Атайым бит оҙаҡламай
 Енеү менән ҡайтасаҡ.

 Күтәреп аласаҡ беҙҙе,
Унан күктәргә сөйөр:
-Һай , минең улдарым, бөркөттәрем,
Таянысым һеҙ-тиер!
Динислам.
 Бик тырышабыҙ, беҙ ҙә үҫкәс
 Батыр һалдат булырбыҙ.
Кәрәк булһа, атай кеүек
 Ил һағында торорбоҙ!( Р. АБУТАЛИПОВА.)
( Малайҙар урындыҡҡа әсәйҙәре эргәһенә барып ултыралар.)
Динислам: Әсәй, атай ҡасан ҡайта , беҙ атайҙы һағындыҡ.
 Алмас: Атай ҡайтһа беҙ балыҡҡа барыр инек.
 Әсәй: Тиҙҙән ҡайтыр атайығыҙ...
Зәйтүнгөл: Атай бәпәйҙе күрмәгән бит. Һеңлемде атайыма мин беренсе күрһәтәм.
 Сәхнәгә Файза апай  инә.
 Файза апай: Һаумыһығыҙ килен, балаларым ҡолонсаҡтарым!
 Балалар:Ҡартәсәй, ҡартәсәй килде. Беҙ һеҙҙе һағындыҡ! ( балалар йүгереп барып ҡосаҡлайҙар)
 Килен: Бейем килеп һәйбәт булды әле, бәпәйҙе имеҙеп йоҡларға һалдым. әҙерәк кенә бәүетеп ултырығыҙ әле. Мин төшкөлөккә малдарға бесән һалып, һыу эсереп инәйем әле
Балалар: Әсәй беҙ һинә ярҙам итәбеҙ. ( Сығалар )
 Файза апай: Барығыҙ, барығыҙ, балаларым ,әсәйегеҙгә ярҙам итегеҙ.
 (Сәңгелдәк бәүетә, бишек йыры йырлай)

 Әлли-бәлли , бәү
 Йоҡла ,ҡыҙым , күҙ нурым,
 Тәүфиҡ бирһен үҙеңә.
 Бәхет килһен өйөңә,
 Нур һибелһен йөҙөңә
 Минен матур аҡҡошом,
 Минен һүнмәҫ йондоҙом,
 Бәлли-бәү, бәлли-бәү.
 Балаҡайым бәхетле,
сәләмәт бул, тәүфиҡле, аҡыллы бул, ата-әсәле бул ,  әсәйең менән атайыңа терәк бул, ярҙамсыл, игелекле ,изгелекле бала булып үҫ. 
  Матур тормошта йәшәй инек. Донъяларыбыҙ етеш.. Тик бына баш особоҙҙа ҡара болоттар ҡуйырғандай ҡуйыра.. Илебеҙҙә тыныслыҡ бөттө.  Минен өс улым ил һаҡларға махсус хәрби операцияға юлландылар. 
[bookmark: _Hlk227044668][bookmark: _Hlk226006880]  Ней тиклем  ут йотоп йәшәһәктә, улдарыбыҙға терәк булырға тырышабыҙ, рух ныҡлығын юғалтмайбыҙ.  Сөнки беҙ батыр яугирҙар ғаиләһе. 
  Музыка.
[bookmark: _Hlk223087103]  Исемдәрегеҙҙе,исемдәрегеҙҙе ҡушам
 Ап-аҡ ҡына йомшаҡ болотҡа.
Ямғыр булып, тамсы устарына
 Һуғышта йөрөгән улдарыма.

 Исемдәрегеҙҙе,исемдәрегеҙҙе ҡушам
 Ҡояш-айҙың ҡайнар нурына.
 Әсә ҡосағындай һөйөп,йылыт,
 Өшөп,туңып йөрөгән улдарымды.

 Исемдәрегеҙҙе,исемдәрегеҙҙе ҡушам
 Һеҙҙең яҡҡа иҫкән елдәргә.
 Етеҙ иҫеп, зинһар, илтсе сәләм
 Һағышымды һөйгән улдарыма.

  Көндә һинән үтенеп һорайым, раббым,
 Һаҡла минең улдарымды.
 Һуғыш бөтһен, ҡайтһын бар(ы)һы илгә
 Килһен тыныслыҡ минең илемә.

  Зәйтүнгөл инә. 
Ҡартәсәй: Тсс, ҡыҙым,тауышланма йәме, бәпәй йоҡланы.
Зәйтүнгөл: Ағайҙар һыу ташынылар ҙа  уйнарға киттеләр. Миңә шиғыр ятларға кәрәк. (ҡулына китап алып ҡартәсәйе янына ултыра)
[bookmark: _Hlk227043887]Өләсәй: Ҡана ҡарайым әле китабынды.  Ә-ә, Ҡәҙим Аралбайҙын китабы икән. Бәй был китапта «Сәңгелдәккә мәдхиә» шиғыры ла бар бит.  Ҡәҙим Аралбайҙың был китапта беҙҙең  Мәмбәт ауылын  ғына түгел, ә бөтә тирә - яҡты тетрәндергән бер ваҡиға тураһында яҙған. Мин һиңә ул шиғырҙын тарихын һөйләп бирәйем әле.
Ҡыуандыҡов Дауыт олатайың  һәм Хәмиҙә инәйеңдең өйҙәрен беләһенме?
Зәйтүнгөл:  Эйе.
 Файза апай:   Эйе, ошо матур ғаиләлә өсөнсө бала булып ҡыҙҙары Мәрйәм тыуа. Йәйге сыуаҡ көн. Бесән ваҡыты. Йорт хужаһы иртә менән бесәнгә китә. Ул ваҡытта совхоз, колхоздар ваҡытында барлыҡ ир-егеттәр ҡырҙа эштә. Ҡатын баланы имеҙеп сәнгелдәккә һалып бишек, йырҙарын йырлап, бәүетеп йоҡлата ла тышҡа сығып ҡатын-ҡыҙҙарҙын бөтмәҫ-төкәнмәҫ эштәре менән булыша.  Улы менән ҡыҙы ҡартаталарына китәләр. Ҡапыл  ғына дауыл сығып китә. Йәшен ялтлап ҡара болоттар ауылды уратып ала.  
 Күкрәп-шаулап ямғыр килгән,
 Саман өйҙө йәшен атҡан,
 Йәшен һуҡҡан өйҙә янғыҙ
 Сәңгелдәктә сабый ятҡан.
 Шыршылай һынған антенна,
 Селпәрәмә килгән тәҙрә,
Шауҙырлап төшкән быяла,
Килеп ингәс йәшен-йәҙрә.
Стеналар төтәй-төтәй,
 Сатнаған, ти, ҡап уртаға.
 Өйҙә күк ҡойон уйнаған,
Бала бәүелгән уртала...

 Йәшен өйҙө урап сыҡҡан,
Дөрләп янған ҡойма-ситән.
Ҡото осоп, сәсен йолҡоп.
 Ҡарап торған әсә ситтән.
Һәм ташлаған төтәп торған
Ҡырҡ яра саман өйгә,
 Сабыйын тапҡан биләүҙә
 Тулап-илап ятҡан көйгә...

 Йәшен бейегәндә бала 
 Йоҡлап ятҡан – тере ҡалған.
 Сәңгелдәк уны һаҡлаған.
 Хоҙай, тиҙәр, аралаған...
 Бына, балам, сәңгелдәктең тылсымы бар.
 Зәйтүнгөл: Өләсәй ҡалай сәңгелдәктең тылсымы көслө.
 Файза апай: Эйе сәңгелдәк бәпесте яҡлаусы, тыныс иткән бәләкәй генә бер донъя бит ул. Борон-борондан башҡорт халҡында  сәңгелдәк быуындан быуынға күсеп барған. Сәңгелдәктә күпме әсәйҙәрҙең, өләсәйҙәрҙең сәңгелдәктә баланы бәүетеп йырлаған бишек йырҙары, балалар өсөн теләк-доғаларын тыңлап нисә быуын балалары үҫкән. Сәңгелдәк ул йылы, яман күҙҙәрҙән һаҡлаған. Бына был сәңгелдәкте ҡайным   эшләп биргәйне минең балаларым, хәҙер  инде ейән-ейәнсәрҙәрем үҫә.
Ҡыҙ: Ҡартәсәй, ә сәңгелдәкте ниндәй ағастан эшләйҙәр ул?
Ҡартәсәй: Борондан сәңгелдәкте төрлө ағастарҙан яһағандар.
 «Ҡайын ҡайғылы ағас» тип ҡайындан бишек яһау тыйылған.  Миләштән зәхмәттәр, ен-пәрейҙәр ҡурҡа тип миләш сәңгелдәкте хуш күргәндәр. Бишеккә, сәңгелдәккә   бетеү, боронғо китап, артыш сыбығы, баланың ҡарын сәсен, миләш тағыу йолаһы булған.
[bookmark: _Hlk226386343] Шулай уҡ баланы сит-ят күҙҙән, ен-шайтандан һаҡлау өсөн бишеккә мотлаҡ шаршау элгәндәр. Сәңгелдәккә тағы бысаҡ, ҡайсы, сөрөк һалғандар.
  Өйҙәрҙен түрендә сәңгелдәк тирбәлһен, сабыйҙар иң моңло бишек йырын тынлап үҫһентип теләйем мин. 
 Зәйтүнгөл: Әсәйем  беҙҙе  буш сәңгелдәкте бәүетергә ҡушмай, бәпәй илаҡ була, ти.  
 Файза апай: Әйе ҡыҙым дөрөҫ әйтәһен.  Бәпәй уянғансы дәресенде әҙерлә. Минең эшем бар ине, бер ергә генә барып киләм, бәпәйгә күҙ-ҡолаҡ булып тор.( Файза апай  сыға. Ҡыҙ китап ҡарап ултыра алға сыға)
 Зәйтүнгөл: Мин атайымдың өйгә ҡайтҡанын көтәм.  Өләсәйемдең көндә сәңгелдәктә һеңлемде  бәүетеп теләктәр теләп ултырыуын, әсәйемдең бәпәй имеҙеп ултырғанда беҙгә күрһәтмәй генә йәшереп  һөртөп алған күҙ йәштәрен күреп, йоҡларға ятҡанда теләктәр теләйем. Минең бер аҙнанан тыуған көнөм. Миңә,  тыуған көнөмә,  яңы телефон да, кейем дә кәрәкмәй. Тик атайымдың өйөбеҙҙең ишеген  асып килеп инеп беҙҙе ҡосағына алыуы. Мин уның һаҡал-мыйыҡ баҫҡан сикәһенә һырынып, ныҡ итеп ҡосаҡлар инем дә 
 «Минең теләгем ҡабул булды. Беҙҙең атайыбыҙ ҡайтты - тип ҡыуаныр инем» (Ҡыҙ урындыҡҡа барып сәңгелдәкте асып ҡарай, бәүетә).
Ҡартәсәй  инә.
Зәйтүнгөл:
Ҡартәсәй инде, мин уйнарға киттем.( Ҡыҙ сыға)
Файза апай:.Килендең өлкән улымдың оҙон ялға ҡайтырға сыҡты тип әйтеүенә шатлығымдан үҙемә урын таба алмайым.
 Мамдуҙә апай: Һаумы, ҡоҙағый! Хәлдәрегеҙ нисек?
  Файза апай: Һаумы, ҡоҙағый, әйҙә түрҙән үт! Ишеттеңме шатлығыбыҙҙы?
 Мамдуҙә апай: Әйе, ҡыҙым әйткәйне. Ошо изге хәбәрҙе ишетеп килдем.
 Файза апай: Балаларға әйтмәй торабыҙ әле. Түҙемһеҙләнеп, йоҡламаҫтар тинек.
Мамдуҙә апай: Бигрәк һағындылар аталарын. Иҫән-һау ғына йөрөһөн инде кейәүкәйем.
 Файза апай. Амин.....( Урындыҡҡа барып ултыра, сәңгелдәк бәүетә)

 Мамдүҙә апай:

Миңә лә улым булаһың, 
Әсәйең айлап кесе.
Һуғыш тигән ҡурҡынысты
Кинонан ҡарап үҫтек. 

Яу хаҡында олатайҙар
Һөйләр ине самалап. 
Улар үткән һеҙгә төшөрөн
Ул саҡта кем уйлаһын. 

Һинең быуын икенсе бит,
Үҫте "һуғыш уйнамай". 
Нисек алдың ул бурысты-
Ҡартатаң бирҙе ҡандан? 

Кисә генә тыуған инең
Бөгөн ил хәстәрләйһең. 
Барған юлың еңел түгел, 
Тик дөрөҫ, һин беләһең. 

Йолоп ҡына алып уттан, 
Ҡайтарыр инем өйгә. 
Ташламаҫһың яуҙаштарың, 
Баштан боҫманың бер ҙә. 

Тарих белмәгән таҙбаштар
Һине баҫҡынсы тиҙәр. 
Улар тыныслыҡта иҙрәп
Йоҡо туйҙыра микән? 

Ә әсәйең йоҡолары, 
Бер ҙә тыныс түгелдәр. 
Батыр уллы булыуҙары
Өмөт һәм көс бирһендәр. 

Ғорурланам һинең менән, 
Класташым улы, улым! 
Һине иҫән Еңеү менән
Ҡаршы алырға булһын!           Роза Р. 23.02.2024)
  
 
[bookmark: _Hlk226021079]Минзәлә апай: (инә).Һаумыһығыҙ, әхирәттәр! Хәлдәрегеҙ нисек? Клубҡа селтәр үрергә бармайһығыҙмы?
 Мәмдүдә  апай: Мин хәҙер тиҙ генә ҡайтып икмәгемде баҫырмын да барырмын. (сығалар)
 Файза апай:Килен тыштан эшен бөтөп инһә килермен. Сәй ҡуя торайым.
  Ә бына бәпәйемдә уянды . И-и-и, бәпесемде, йоҡоң туйҙымы?
(сәнгелдәктән бәпәйҙе ала) Йоҡоһо бөтөп ҡалһа йылмайған була, бәпесемде!
 Һәтес-һәтес-һәтес тә,
 Бигрәк  матур бәпес тә,
Тиҙҙән үҫеп китәр ул.
 Бына тигән ҡыҙ булыр.
Һәтес-һәтес-һәтес тә,
 Бигрәк  матур бәпес тә...
 ( Бәпәй менән сығып китә )
 Сәхнәгә Минзәлә апай . Нәйлә Сәхи ҡыҙы, Вәсилә апай, Айһылыу, Эльвира М. Эльвира Р. инәләр ).
Вәсилә апай: Һаумыһығыҙ! Махсус Хәрби операция башланғас Мәмбәт ауылында беренселәрҙән булып ирекмәндәр сафына баҫтылар. Каипова Нафиә  етәкселегендә дронға ҡаршы одеялдар тегә башланыҡ. Клубка өйҙән тегеү машинкаларын алып килеп футболкалар, балаклавалар тектек. Май шәмдәре ҡойҙок, маскировка селтәрҙәре үрәбеҙ. Райондан гуманитар ярҙам киткән һайын ауылдаштарыбыҙ яуҙағы һалдаттарға матди  ярҙам ебәрәбеҙ . Һуңғы арала исемләп ауылдаш егеттәребеҙгә посылкалар  һәм аҡсалата ярҙам ебәрҙек. 

 Эльвира Расим:
Һин булаһың ирекмән,
Әллә эшең иреккән?
Бушлай эшкә кем ҡушты?
Һәм ғәмәлең нилектән?

Беләм инде, ирекмән,
Бар эштәрең йөрәктән.
Бөгөн һинең булмышың,
Үҙ илеңә кәрәккән.

Вәсилә апай:
Тартып ҡуйып
Оҙон септә
Ала - сола
Йәшел төҫтән
Тилбер ҡулдар
Үрә селтәр.

 Нәйлә Сәхи ҡыҙы.

Һаҡланһындар
Ғәзиз йәндәр
Һағынылған
Аҫыл йәрҙәр
Етеҙ ҡулдар
Үрә селтәр.

 Айһылыу: Рәсим:

Доғалары
Һеңгән ептәр,
Мәрхәмәтлек
Белмәй сиктәр,
Изге ҡулдар
Үрә селтәр.

 Минзәлә апай

Алыҫтарға
Барып етер.
Йәшәүҙәргә
Өмөт бирер.
Йылы ҡулдар
Үргән селтәр.

Эльвира:

Һәр рәтенән
Һағыш кәмер.
Тиҙҙән генә
Еңеү килтер.
Һөйөү ҡушып
Үргән селтәр.  
.
Вәсилә апай: Тиҙерәк тыныслыҡ килһен илебеҙгә. Улдарыбыҙ өйҙәренә, ғаиләләренә ҡайтһындар. Ҡыуанып ҡаршыларға яҙһын!
 
 Файза апай инә. 
 Миңзәлә апай:   
Килен, хәйерле булһын! 
Файза апай!
Амин, амин!
Уртансы улымдың ҡаты яраланып ҡайтып өйләнеүе, улымдың күҙҙәрендәге бәхет сатҡыһын күреү минең өсөн ҙур бәхет. Бәхетле татыу йәшәһендәр, балаҡайҙарым!


 Минзәлә апай:
 Пар кугәрсендәй гөрләшеп
Йәшәһендәр бергә-бергә.
Татыу ғаилә тыныс тормош
Беҙҙән теләк шул йәш ғаиләгә.

 Эльвира: 
Йәш парҙарға бәхет яуһын,
Тигеҙ ғүмер итһендәр.
Сөкөрҙәшеп йәшәй-йәшәй,
Алтын туйға етһендәр.

 Нәйлә Сәхи ҡыҙы:
Изге мәхәббәт хистәрен
Ваҡламайса һаҡлаһындар.
Тормош, тигән оло юлдан
Гел йәнәшә атлаһындар.


Айһылыу:
Йәшәһендәр матур пар булып,
Икәүһе бер йән булып.
Күршеләргә үрнәк ғаилә,
Дуҫтар өсөн дан булып.

Вәсилә апай:
Бер-береһенә ныҡлы терәк,
Иптәш, серҙәш булһындар!
Дауыл-ямғырға бирешмәй
Гел йәнәшә булһындар!
 Эльвира Р.:
Йәштәр бәхетле булһындар , татыу йәшәһендәр!
 Файза апай: 
Рәхмәт теләктәрегеҙгә, бәхетле булһындар ,балаҡайҙарым!
Селтәрҙәрҙе үреп тә бөттөк! Әйҙәгеҙ, беҙгә килен сәйенә! ( Сығалар )
Музыка.
Айһылыу Каипова.
Яугир егет өйләнә,
Йәшәйеше көйләнә.
Ғәрәсәттәр бөтөр һымаҡ
Өмөт ебе бәйләнә.

Батыр егет өйләнә,
Тыумасаһы һөйөнә.
Ҡаты яранан ҡалғандыр
Ошо көндө күрергә.

Яҡташ егет өйләнә,
Ҡыуанысы йөҙөндә.
Күпте кисергән йөрәктә,
Урын ҡалған һөйөүгә.

Хәрби егет өйләнә,
Бурысын бирҙе иленә.
Имен ҡулы кәләш ҡосор,
Һөйөр бәпәйҙәрен дә.

Яугир егет өйләнә,
Уға гөрләп йәшәргә.
Яуҙан ҡайта алмай ҡалған
Иптәштәре өсөн дә. 
                                  ( Р. Расимбетова )
 Музыка, фон.
 Файза апай:
Бөгөн кинйә улымды төшөмдә күрҙем. Яҡты ғына янған шәм янында  ултырғанда минә  ҡарап  йылмая. Һәм үҙемә янған шәмде улым иҫән-һау, алты ағзаһы ла теүәл генә яныма ҡайтыуына юраным.
(Артҡы фонға сыға, тороп яйлап сыға)


 Илгизәр:

Иңдәремдә ил хәстәре
Ерҙә хәсрәт миҙгеле.
Оло юлда ялға туҡтап
Һиңә текәлгән мәлем.

Ялҡыныңда яҡтылыҡ бар,
Һүлпән булһа ла телең.
Өшөп кенә торған сағым,
Һин мине йылыт әле.

Миңә тәғәйен бүләк һин,
Тыуған ерем сәләме.
Күңелемде йыуатыусы,
Ер өңөнөң бер йәме.

Һине ҡойоусы берәү,
Миһырбан, изге йәнле,
Бөйөк эшкә тамсылап
Һала ҡиммәт өлөшөн.

Һөйөү менән яныуыңа
Өтөлһөн дошман зәме.
Өмөтөмдө үртәп торсы
Еңгәнсе, окоп шәме! ( Роза Расембетова )



 Һалдат:
 Йыр  “Әсәй, һинә ,илемә”

Әсәй, мине аңлай алһаң
Ғәфү ит көсөң етһә.
Ҡулдарыма ҡорал алып
Киттем ҡайтмаҫ ғәскәргә.

Киткән юлымды күрерһең
Юғарыла, бейектә.
Һиңә, әсәй, ҡалдырамын
Ошо саф аяҙ күкте.

Ҡалдырам уны тағы ла
Тыуасаҡ бәпәйҙәргә.
Ҙурайһындар тип бәхетле
Тыныс, имен илдәрҙә.

Уларҙың шат күҙҙәрендә
Ҡарашымды һиҙерһең
Шулар хаҡына булғанын
Ҡыҫҡа ғына ғүмерем.

Улар мине иҫкә алыр
Өлгө итер ғәмәлем.
Бер теләгем - ныҡ һөйһөндәр
Миндәй тыуған ерҙәрен.

Минең ысын батырлыҡтан
Имдәр тап күңелеңә
Үҙем киттем, ҡала һөйөү
Әсәй, һиңә, илемә! ( Роза Расембетова )

(Музыка, фон)
Клара Нуритдиновна:

Ғүмерҙә күрмәгән, 
Кеше балаһын. 
Сыҙамай көттөм мин, 
Өйөнә ҡайтырын. 

Һөйкөмлө һөйәкме, 
Әллә саялыҡ. 
Күңелдең түрҙәрен, 
Менеп яуланы. 

Кисә генә тыуған
Балам йәшендә. 
Эшкингән тигәнсе, 
Яҡларға илен. 

Уттай ике күҙе, 
Әрһеҙ ҡылығы. 
Ысын әйтәм, ине
Өмөт маяғы. 

Теренән терерәк, 
Яуға гел әҙер. 
Үҙәктәр өҙөлдө, 
Һәләк тигәстәр. 

Ҡояштай йөҙөнә
Ҡарап һоҡланам. 
Иҫән генә булһын, 
Ҡалған малайҙар. 

Әсәһе йөрәген
Имләрме даны. 
Минең, һинең өсөн, 
Түкте шул ҡанын. 

Бөтөнләй белмәгән
Берәүҙең улын. 
Һағынып көттөм мин, 
Ә ул ҡайтманы...

Роза Рәсембәтова
17.01.2023
(Ҡатындар, ир-егеттәр сыға)

 Йыр «Умырзая ғүмере»
(Ҡыҙ сыға)
  Зәйтүнгөл:
Бына тыуған көнөмдә килеп етте.
Бүләктәр менән дуҫтар ишек шаҡый...
- Әйҙә, ҡыҙым, тиҙерәк асайыҡ... " -
- Тине әсәйем. - "... ҡунаҡтарҙы ҡаршы ал!... ".
Ишек асҡас... көтмәгәндә күҙҙәремә ышанманым,
Минең атайым... ысын һәм тере.,
Һалдат формаһында... атай... атайым...
Мин илайым,  шатлығымдам һикерәм, 
Һәм атайымды  ҡосаҡлайым.
- Һаумы, ҡыҙым!...  һәм тауыш ҡалтырана,
Бүләк бына... тыуған көнөнә... һинең... ".
 Рәхмәт, атай!... Әммә........ мин башҡа нәмә уйланым, теләнем..
Теләгем  тормошҡа ашты... һин өйгә ҡайттың! "...
[bookmark: _Hlk226349591]Әлфирә Әсҡәт ҡыҙы сыға.
 Зәйтүнгөл: Инәй, беҙҙен атайыбыҙ кайтты.
  Әлфирә Әсҡәт ҡыҙы:
 Ҡалай һәйбәт булған Һеҙгә оло ҡыуаныс һеҙҙен менән беҙҙә ҡыуанабыҙ.
Һалдат ҡайтты тыуған яҡтарына,
Һорамағыҙ уның хәлдәрен.
Шинеленә дары еҫе һеңгән
Һәм йүткерә һуғыш көлдәрен.
  
Һалдат ҡайтты тыуған ауылына,
Асып инде атай ҡапҡаһын.
Оҙатылған көндән хәтерендә
Әсә һүҙе: "Аллам һаҡлаһын!"
  
Һалдат ҡайтты тыуған төбәгенә,
Уҫал ине әле ҡарашы.
Йөҙө балҡып, йыуашайып китте
Сығыу менән әсәһе ҡаршы.
 
          Ҡайнар ҡосағына ҡыҫты улын,
Ҡайнар йәштәр сыҡты атылып.
Ғәзиз әсәләрҙең йөрәгендә
Күпме һағыш сере яталыр?
 
 Йүгереп сыҡты ҡаршыһына ҡыҙы,
Атай ҡосағына һыйынды.
Гөлләмәләр балҡый төҫлө ине
Нағышлап миҙаллы ҡуйынды.
 
Ана улы, ана ҡатыны ла,
Күрше-күлән ките йыйылып.
Барыһы ла шат та, әсә генә
Илауынан алһа тыйылып...
 
Утлы яу юлдарын кисә-кисә,
Һалдат ҡайтты үҙ ауылына.
“Батыр бул!” – тип, күкрәгенән һурып,
Бер миҙалын таҡты улына.
 
Яугир ҡайтты тыуған яҡтарына ,
Һорамай тороғоҙ хәлдәрен.
Ғорур баҫып тора, ҡосағына
Ныҡлы ҡыҫып бәхет гөлдәрен. (Ринат Сөләймәнов)
   Алтынсы күренеш
 (Презентацияла « Моя Россия»  китабы)

 Йыр « Родина» ( Илгизәр и Фәнилә)
 
Ҡыҙҙар бейеүе « Матушка Земля»

Йыр « Беҙҙен ил» (6,7,8 класс)


 Фәнилә:
Хороша ты, природа родная,
В каждом листике, в капле росы,
Красоту твою, неземную,
Люблю даже во время грозы.

И пойду я тропинкой лесною,
Буду слушать, как птицы поют,
Как они славят землю родную,
Как они красоту воздают.

«Русская планета»  йыр ( Видео таҫма презентацияла )

 Бейеү  «Наша огромная семья - Россия»

Беренсе алып барыусы:
Ҡәҙерле ауылдаштар, алыҫ араларҙы яҡынайтып байрамыбыҙҙы ҙурлап килгән ҡунаҡтар,  дәррәү алҡыштарығыҙ өсөн ҙур рәхмәт!
Бөгөнгө «Дала елдәрендә рух берлеге»  театралыштырылған тамашала  сценарий яҙыусы, бейеүҙәр һалыусы, сәхнәгә ҡуйыусы  Мәмбәт ауылы моделлы китапхана китапханасыһы Каипова Вилена Дан ҡыҙы.
Икенсе алып барыусы:
 Бөгөнгө тамашала  ҡатнаштылар:
«Туржы ынйылары» фольклор коллективы. Етәксеһе Мәмбәтова Вәсилә Хәйрулла ҡыҙы.
Беренсе алып барыусы:
Ауылыбыҙҙын «Ағинәйҙәр» ойошмаһы ағзалары 
Икенсе алып барыусы.
«Тамсылар» балалар театр коллективы. Етәксеһе  Вилена Дан ҡыҙы
 Беренсе алып барыусы:
Мәмбәт дөйөм биреү мәктәбененең уҡытыусылар  коллективы  һәм уҡыусылары.
Икенсе алып барыусы:
Ауылыбыҙҙың йыр-моңға бай, әҙәбиәтте, шиғриәтте һөйөүсе һәләтле ир-егеттәре һәм ҡатын-ҡыҙҙары.
 Беренсе алып барыусы:
 Хәйбулла районы хакимиәте башлығының социаль мәсьәләләр буйынса урынбаҫары, ауылдашыбыҙ,тамашаға шиғри һулыш биргән Рәсембетова Роза Раузат ҡыҙына   һүҙ бирәбеҙ. Рәхим итегеҙ!
Икенсе алып барыусы:
Хәйбулла районы Үҙәкләштерелгән китапханалар системаһы директоры Аксана Хәлим ҡыҙы Сынбулатоваға һүҙ бирәбеҙ. Рәхим итегеҙ!

 Беренсе алып барыусы:
Хөрмәтле ауылдаштар һәм  ҡунаҡтар!
 Ошондай осрашыуҙар тағы ла күберәк булһын, яҡты хәтирә булып оҙон- оҙаҡ күңелдәрҙе йылытып торһон!

Икенсе алып барыусы:
Барығыҙға ла ныҡлы һаулыҡ, ғаилә именлеге теләп хушлашабыҙ. Күгебеҙ аяҙ, яҡты, тыныс, эштәребеҙ бәрәкәтле булһын! Киләһе осрашҡанға тиклем!
Ҡунаҡтар менән бергә фото төшөр өсөн сәхнә эргәһенә  рәхим итегеҙ!
Фото төшкәс  сәй табынына саҡырабыҙ!

